Д О К Л А Д

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ НА

НЧ „ХЛЕВЕНЕЦ-1919Г.“ С. ХЛЕВЕНЕ ОБЩИНА ЛОВЕЧ ЗА 2022ГОДИНА

НЧ „Хлевенец-1919г. е единственото културно и духовно средище в нашето малко красиво селце, което със скромната си дейност и въпреки трудностите се стреми да обогати и разнообрази духовния живот на своите жители.Читалището е една отворена система за възприемане на всичко доброкачествено, за запазване на българския език, за изграждане на театралното, музикалното и други изкуства, за развитието на библиотечното дело.

ОСНОВНИ ДЕЙНОСТИ:

КУЛТУРНО –МАСОВА РАБОТА

Дейността на нашето читалище се състои в това: Да организира и провежда празнуването на календарни празници; годишнини от национално значение; радостни събития свързани с деца и внуци /балове, приемане във ВУЗ, сватби, раждане на деца и др./Всички членове на читалището сме съпричастни към тези събития. Мероприятията са отразени в хронологичен ред: Поради пандемията от корона вирус първите месеци от годината /януари и февруари/ от наложените мерки за сигурност за здравето на хората,не можехме да се събираме и да провеждаме мероприятия, но от март месец мерките бяха отменени и започнахме да се събираме и да провеждаме различни мероприятия. 01.03.2022г.Първи март.Ден на художествената самодейност. С подходяща украса в клуба и с добро настроение и красиви мартенички на ръцете отбелязахме идването на Пролетта. 08.03.2022г. Тържество по случай 8-ми Март- ден на жената . ГАФ „Тарамбера“ изнесоха кратка, но съдържателна програма.Следваше празничен обяд, музика, танци веселие.След дългата пауза и стоене в къщи , това беше отдушник за душата.На всички присъстващи жени подарихме по едно пролетно цвете. 14.03.2022г. Отбелязахме 100-години от рождението на Народната артистка Кунка Баева. Родена в нашето малко китно селце Хлевене.Направихме табло с нейни снимки от участията и в Народен театър „Иван Вазов“ София; от Драматичен театър Ловеч, където е изиграла десетки роли.Участвала е в повече от 37 филма, както български така и в чуждестранни. Незабравими са ролите и във филмите „Татул“ ; „Снаха“ „Гераците“ „На границата“ и много други.Поместихме и кратка биография за нейния живот. 16.04.2022г.Грутата за автентичен форклор „Тарамбера“ при читалището участва в с програма от лазарски и народни песни в пролетния празник „Цветница“ в гр. Ловеч .Това беше в събота на Лазаров ден.Участвахме и в кулинарния конкурс „Дъхави козунаци, пухкави пити и в вкусни баници“ Тези вкусни изкушения ги направи Донка Христова Бенчева.Козунака беше разкошен , както на вид, така и на вкус.Затова спечелихме и Първата награда.Радвахме се много. 14.05.2022г. ГАФ „Тарамбера“ се готвихме много старателно за да отидем да се представим в престижния Старопланинския събор „Балканфолк“ и „Еврофолк“. гр. Велико Търново Облякохме си старите носии, които са на повече от 100/сто/ години. Изпълнявахме автентичните Хлевенски песни или както се наричат Хоро на песен.Ние ги изпълнявахме както е било в миналото ; пеехме и играехме едновременно. Това са песните „Небой се Недо от кърджалиите“ ; „Иванка платно тъчеше“; „Пено Перунико.“ Това впечатли журито и ни присъдиха много награди.Дипломи: Първа награда Златен медал за автентично изпълнение; Почетния знак на „Балканфолк“. Грамоти за автентичност 2 на брой на „Еврофолк“ и Препоръка –Да се явим на МФф гр. Хисаря.За съжаление в гр. Хисаря не можахме да отидем. 25.06.2022г.Участие на групата във ФФ „Балканът пее и танцува“ в гр. Етрополе. Беше прекрасно изживяване.За награда посетихме Етрополския манастир . 20.08.2022г.По покана на НЧ “Пробуда-1927г.“ с. Дренов община Ловеч групата за автентичен фолклор им гостувахме. Поздравихме ги с кратка програма във връзка с 95-годишнината на читалището и 20-годишнината от създаването на тяхната певческа група „Бодър дух“ Заедно с тях извихме кръшни хора на площада. 21.08.2022г.ГАФ „ Тарамбера“взе участие в престижния НФС „От Тимок до Вита“ с.Чени вит община Тетевен. Представихме се много добре и се класирахме на Трето място – Медал в раздел „Певчески групи- автентичен фолклор“. 03.09.2022г.По покана на сдружение „Деветашко плато“гр.Летница и НЧ „Развитие-1872г“ с. Горско Сливово . Отговорихме на поканата като взехме участие в 14-десетия традиционен събор на Деветашкото плато „Девет песни от извора“ и празник за 150-годишнината на читалището в Горско Сливово община Летница. Поздравихме ги с програма от весели народни песни за празника, а те ни наградиха с грамота за участие и плакет на читалището за 150-тия му юбилей.. Запознахме се с други колективи и така имахме възможност да сравнихм нашето ниво с тяхното. Беше прекрасно тържество. 24.09.2022г.Групата за автентичен фолклор участва в НФФ „Ритъмът на България“ в гр. Ловеч.Това е петото издание на фестивала и нашата група участва във всичките издания. Тази година фестивала беше с класиране. Радваме се, че се класирахме на трето място Медал в раздел певческо изкуство .29.10.2022г.Празник на селото и църковния празник Св. Димитър/ Димитровден/.Този празник се организира от кметството, църковното настоятелство, читалището. Всяка година на този ден се коли курбан и се раздава на всички хора от селото и всички гости за здраве и благополучие.С жива музика, песни и игри премина празника . .29.12.2022г. Новогодишно общоселско тържество. С празнично меню и много музика,танци и хора премина празника.

БИБЛИОТЕЧНА ДЕЙНОСТ:

През отчетната година се запази читателския интерес към книгите. Въпреки,че читателите имаха възможност да четат повече заради факта, че първите зимни месеци на годината пандемията от корона вирус ги затвори по домовете, очаквахме повече прочетени книги, но не се получи.Тази година направихме презентация на новоизлязлата книга на Димка Буюклийска-Найденова „Търкалящите се камъни“ Това е една документална хроника за хората от нашия край през изминалия 20-ти век, преминали през големите събития на Девето-септемврийското въстание, партизанското движение четиридесетте години,и за избитите и изклани без съд и присъда хора Също така излезе и книгата за село Хлевене *„Свирливия кладенец с автор Илия Пеев Иванов*.Обогатихме библиотеката с три много ценни исторически книги подарени от пловдивска издателска фирма.Библиотеката разполага с 6028т. книги.Има интерес към периодичния печат,затова абонирахме вестници и списания.Читателите имат възможност да ги четат както в библиотеката, така и да ги вземат за вкъщи.През изтеклата година не са бракувани и отчислявани книги.

ОРГАНИЗАЦИОННА ДИЕЙНОСТ:

Читалищното ръководство редовно провежда своите заседания, на които се разглеждат възникнали проблеми и се набелязват мерки за тяхното отстраняване. Членския внос се събира на етапи, тъй като повечето от читалищните членове са пенсионери и се разплащат при получаване на пенсията. Протоколната книга и всички финансови и делови документи се водят редовно.

Читалищен секретар…………………………

/А. Тодорова/